Saraton kasalligi rivojlanishiga asosiy "da’vogarlar" - ortiqcha vaznga ega kishilar. "Ortodoks"da ma’lum qilinishicha, organizmda yog‘ qancha ko‘p bo‘lsa, saraton o‘simtasi shuncha shiddat bilan rivojlanadi. Bunday holatdagi ikkinchi muammo shundaki, bemorda jarrohlik amaliyotini o‘tkazish uchun avval uning ozishiga to‘g‘ri keladi. Amerika saraton tadqiqotlari assotsiatsiyasi shifokorlari mazkur nazariyani tasdiqlashdi. Mutaxassislarning ta’kidlashicha, yog‘ - saratonning 16 turi rivojlanishi uchun mukammal muhit! Olimlar 1946 yilning yanvaridan 2017 yilning martiga qadar o‘tkazilgan tadqiqotlarni o‘rganib chiqib, yog‘ hujayralari saratonning 16 turi uchun "ozuqa" ekaniga doir xulosaga kelishdi.